sagorsarker/bangla-wikipedia huggingface dataset:
বার্ষিক প্রতিবেদন

বার্ষিক প্রতিবেদন () হচ্ছে পূর্ববর্তী বছরজুড়ে একটি কোম্পানির কার্যক্রম সম্পর্কিত একটি বিশদ বা বিস্তীর্ণ প্রতিবেদন। বার্ষিক প্রতিবেদনের উদ্দেশ্য হল শেয়ারহোল্ডার এবং অন্যান্য আগ্রহী ব্যক্তি ও প্রতিষ্ঠানকে কোম্পানির আর্থিক ও অন্যান্য কার্যক্রম সম্পর্কে তথ্য প্রদান করা। মাঝেমাঝে বার্ষিক প্রতিবেদন ধূসর সাহিত্য হিসাবে বিবেচিত হয়। আইনগতভাবেই বেশিরভাগ কোম্পানিসমুহকে বার্ষিক প্রতিবেদন প্রস্তুত ও প্রকাশ করতে হয় এবং সেটি কোম্পানির রেজিস্ট্রারারের নিকট দাখিল করতে হয়।
সাধারণ বার্ষিক প্রতিবেদনে অন্তর্ভুক্ত থাকে:
স্টেকহোল্ডারদের জন্য প্রাসঙ্গিক বলে বিবেচিত অন্যান্য তথ্যও অন্তর্ভুক্ত করা যেতে পারে, যেমন উত্পাদনশীল প্রতিষ্ঠানের কার্যক্রমের প্রতিবেদন অথবা পরিবেশগত বা সামাজিকভাবে সংবেদনশীল কারজক্রমের তথ্য বা ব্যবসায়ের সামাজিক দায়বদ্ধতা প্রতিবেদন। বড় বড় কোম্পানিগুলির ক্ষেত্রে সাধারণত রঙিন ও দৃষ্টিনন্দন একটি বই বা প্রকাশনা আকারে বার্ষিক প্রতিবেদন প্রকাশ করা হয়। 
বার্ষিক প্রতিবেদনে প্রদত্ত বিবরণ বিনিয়োগকারীদের কোম্পানির আর্থিক অবস্থান এবং ভবিষ্যতের সম্ভবনা বুঝতে সাহায্য করে। আর্থিক বিবরণী সাধারণত আন্তর্জাতিক আর্থিক প্রতিবেদন নীতিমালা (IFRS) এবং সর্বজনগ্রাহ্য হিসাববিজ্ঞান নীতিমালা মেনে প্রস্তুত করা হয়। তবে বিভিন্ন দেশের আইন দ্বারা ভিন্ন নীতিমালা অনুসরণের বাব্দবাধকতা থাকতে পারে। সেক্ষেত্রে কোম্পানিগুলো সেই নীতিমালা অনুসরণে করে বার্ষিক প্রতিবেদন প্রস্তুত ও প্রকাশ করে। মার্কিন যুক্তরাষ্ট্রে, বার্ষিক প্রতিবেদন ফর্ম ১০-কে মোতাবেক আরও বিশদ বিবরণসহ মার্কিন যুক্তরাষ্ট্রের সিকিওরিটিজ অ্যান্ড এক্সচেঞ্জ কমিশনে জমা দেওয়া হয়। 
সংশ্লিষ্ট দেশের প্রযোজ্য আইন অনুসারে বার্ষিক প্রতিবেদন এবং আর্থিক বিবরণী প্রস্তুত করা পরিচালকদের অন্যতম দায়িত্ব। একইসাথে অ্যাকাউন্টিং স্ট্যান্ডার্ডস বোর্ড দ্বারা জারিকৃত নীতিমালা এবং দ্য ইনস্টিটিউট অব চার্টার্ড অ্যাকাউন্ট্যান্টস দ্বারা প্রকাশিত হিসাব্বিজ্ঞান নিতিমালও অনুসরণ করা হতে পারে। সর্বোপরি, বার্ষিক প্রতিবেদন প্রস্তুত করেতে পরিচালকদের নিন্মক্ত ভুমিকা পালন করা আবশ্যক:
পরিচালকরা নিশ্চিত করেন যে তারা আর্থিক বিবরণী তৈরিতে উপরিউক্ত পন্থা মেনে চলেছেন। পরিচালকদের অন্যতম দায়িত্ব হচ্ছে যে কোম্পানীর হিসাবরক্ষণ নির্ভুল ও সঠিক নীতিমালা মেনে সংরক্ষণ করা হয়েছে এবং বার্ষিক প্রতিবেদনে সেটি সঠিক প্রতিফলন ঘটেছে।
১৯০৩ সালে ইউএস স্টিল একটি বার্ষিক প্রতিবেদন প্রকাশ করে যেটির আর্থিক নির্ভুলতা "প্রাইস, ওয়াটারহাউস অ্যান্ড কো" দ্বারা প্রত্যয়িত হয়েছিল। এই প্রতিবেদনটি প্রথম আধুনিক কর্পোরেট বার্ষিক প্রতিবেদন হিসাবে পরিচিত।
সার্বজনীন শ্রীশ্রী রাধাকৃষ্ণ মন্দির

সার্বজনীন শ্রীশ্রী রাধাকৃষ্ণ মন্দির বাংলাদেশের চট্টগ্রাম জেলার মীরসরাই উপজেলায় রায়পুর গ্রামে অবস্থিত একটি মন্দির।
বৈদিক সনাতন ধর্ম (হিন্দু ধর্ম)-এ ঈশ্বরের পুরুষ সত্ত্বা ও প্রকৃতি সত্ত্বার যুগলরূপ শ্রীশ্রী রাধাকৃষ্ণ। এই জগৎসংসারে শ্রীশ্রী রাধাকৃষ্ণের আধ্যাত্মিক যুগল প্রেম-শক্তি-দর্শন ও শ্রীচৈতন্য মহাপ্রভুর বৈষ্ণব ভাবধারায় ব্রতী হয়ে পরমাত্মার দর্শন-মোক্ষলাভে পরমব্রহ্মার সৃষ্টি মানুষের কল্যাণ এবং ধর্মীয় আর্থ-সামাজিক সেবামূলক কাজ পরিচালনার মহৎ প্রত্যয় নিয়ে “সার্বজনীন শ্রীশ্রী রাধাকৃষ্ণ মন্দির”, রায়পুর, মীরসরাই উপজেলা চট্টগ্রাম জেলার যাত্রা শুরু হয়। সার্বজনীন শ্রীশ্রী রাধাকৃষ্ণ মন্দির-টি গণপ্রজাতন্ত্রী বাংলাদেশ সরকার এর ধর্ম বিষয়ক মন্ত্রণালয়ের অধীনস্থ হিন্দু ধর্মীয় কল্যাণ ট্রাস্ট থেকে ২১ এপ্রিল ২০১৯ খ্রিস্টাব্দ তারিখে ১১৪৮১/চট্ট/মির/৪০ নম্বর মূলে তালিকাভূক্ত একটি সনাতনী ধর্মীয় (হিন্দু ধর্ম) প্রতিষ্ঠান।
২০১২ সালের ১৩ জুলাই জাগো অপরাজিত মৈত্রী সংঘ এই সার্বজনীন মন্দির প্রতিষ্ঠার উদ্যোগ নেয়। মীরসরাই উপজেলার রায়পুর গ্রামে সনাতন ধর্মীয় সমাজকল্যাণে জাগো অপরাজিত মৈত্রী সংঘের ৮ জন উদ্যোক্তাবৃন্দ যথাক্রমে শ্রী সুমন চন্দ্র নাথ, শ্রী সুভাষ চন্দ্র নাথ, শ্রী দীপক কুমার নাথ, শ্রী রাজীব কুমার নাথ, শ্রী রাজীব দেবনাথ, শ্রী উজ্জ্বল কুমার নাথ, শ্রী সুব্রত কুমার নাথ ও শ্রী বিশ্বজিৎ কুমার নাথ মহোদয়গণ দীর্ঘ প্রায় ৮ বছর অক্লান্ত শ্রম, মেধা, অর্থ দিয়ে এই মন্দির নির্মাণ করেন। মন্দির নির্মাণে গণপ্রজাতন্ত্রী বাংলাদেশ সরকার এর ধর্ম বিষয়ক মন্ত্রণালয়ের অধীনস্থ হিন্দু ধর্মীয় কল্যাণ ট্রাস্ট এর ট্রাস্টি শ্রী উত্তম কুমার শর্মা, সমাজসেবক লায়ন মানিক রতন শর্মা ও শ্রীমতী কাঞ্চন বালা নাথ সহ রায়পুর গ্রামের অনেকে সহায়তা করেছে। ২০২০ সালের ২৩ জুন শ্রীশ্রী জগন্নাথদেবের রথযাত্রা উপলক্ষ্যে পূর্ণতিথিতে মাঙ্গলিক অনুষ্ঠানের মাধ্যমে সার্বজনীন শ্রীশ্রী রাধাকৃষ্ণ মন্দির শুভ উদ্বোধন করা হয়। পরবর্তীতে ২০২০ সালের ১১ আগস্ট ভগবান শ্রীকৃষ্ণের শুভ আবির্ভাব শ্রীশ্রী জন্মাষ্টমী তিথিতে মাঙ্গলিক অনুষ্ঠানের মাধ্যমে জাগো অপরাজিত মৈত্রী সংঘ কর্তৃক রায়পুর সনাতনী গ্রামবাসীর সার্বজনীন কল্যাণে গঠিত মন্দির কমিটির নিকট এই মন্দিরের ভূমির দলিলপত্র, দায়িত্ব ও ক্ষমতা হস্তান্তর করে।
সার্বজনীন শ্রীশ্রী রাধাকৃষ্ণ মন্দির ঢাকা-চট্টগ্রাম মহাসড়কে মীরসরাই উপজেলার ৮নং দুর্গাপুর ইউনিয়ের চলমান সিএনজি পাম্প নামক স্থানের দক্ষিণ-পশ্চিমে রায়পুর গ্রামীণ রাস্তা দিয়ে মহাসড়ক থেকে মাত্র ১৫০ মিটার দূরত্বে এই মন্দির অবস্থিত।
মন্দিরে শ্রীশ্রী রাধাকৃষ্ণের বিগ্রহ আছে। শ্রীশ্রী রাধাকৃষ্ণের নিত্য পূজা করা হয়। প্রতি সপ্তাহে বৃহস্পতিবার রাত ৮টায় হরি বাসর ও সমবেত প্রার্থনা অনুষ্ঠান হয়ে থাকে। প্রতিদিন মন্দিরে পূজা দেওয়ার ব্যবস্থা রয়েছে এবং বিশেষ তিথিতে মন্দিরে আয়োজিত অনুষ্ঠানমালায় আগত ভক্তদের মাঝে প্রসাদ বিতরণ হয়।
এই মন্দিরে গণপ্রজাতন্ত্রী বাংলাদেশ সরকার এর ধর্ম বিষয়ক মন্ত্রণালয়ের অধীনস্থ হিন্দু ধর্মীয় কল্যাণ ট্রাস্ট এর মন্দির ভিত্তিক প্রাক-প্রাথমিক বিদ্যালয় রয়েছে। মন্দির ভিত্তিক নৈতিক শিক্ষা ফলে এতদ অঞ্চলে সনাতনী শিশু-কিশোরদের বিদ্যালয় গমনোপযোগী শতভাগ শিশুকে বিদ্যালয়ে ভর্তি, ঝড়ে পড়া রোধ, নিরক্ষরতা দূরীকরণ সহ সরকারের টেকসই উন্নয়নে গুরুত্বপূর্ণ ভূমিকা পালন করছে।
এই মন্দিরে শ্রীশ্রী জগন্নাথদেবের রথযাত্রা, জন্মাষ্টমী, বার্ষিক গীতাপাঠ ও গীতাযজ্ঞ, বিশেষ তিথিতে পূজা-পার্বণ আয়োজন এবং জাতীয় দিবস উদযাপন করা হয়।
জান্নাতুল ফেরদৌস (অধ্যাপক)

জান্নাতুল ফেরদৌস একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) সমাজকর্ম বিভাগের অধ্যাপক এবং বিশ্ববিদ্যালয়টির প্রথম নারী ছাত্র উপদেষ্টা। তিনি শরীয়তপুরে অবস্থিত বেসরকারি বিশ্ববিদ্যালয়, জেড এইচ সিকদার বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।
জান্নাতুল ফেরদৌস রাজশাহী বিশ্ববিদ্যালয়ের পরিসংখ্যান বিভাগ থেকে ১৯৮৮ সালে বিএসসি (সম্মান) ও ১৯৯০ এমএসসি ডিগ্রি লাভ করেন। তিনি জাতীয় বিশ্ববিদ্যালয় থেকে ১৯৯৫ সালে বিএড এবং রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ (আইবিএস) থেকে ২০১০ সালে পিএইচডি ডিগ্রি অর্জন করেন।
জান্নাতুল ফেরদৌস ২০০৪ সালে রাজশাহী বিশ্ববিদ্যালয়ের সমাজকর্ম বিভাগে প্রভাষক হিসেবে যোগদান করেন। ২০১৬ সালে তিনি বিশ্ববিদ্যালয়টির অধ্যাপক হন।
কর্মজীবনে অধ্যাপনা ও গবেষণার পাশাপাশি তিনি বিভিন্ন মেয়াদে রাজশাহী বিশ্ববিদ্যালয়ের সিন্ডিকেট সদস্য, রোকেয়া হলের প্রাধ্যক্ষ ও সহকারী প্রক্টরসহ বিভিন্ন গুরুত্বপূর্ণ পদে দায়িত্ব পালন করেছেন। তিনি রাবির ইতিহাসে প্রথম নারী ছাত্র উপদেষ্টা হিসেবেও দায়িত্ব পালন করেন।
জান্নাতুল ফেরদৌস ২০১৮ সালের ১৯ মে শরীয়তপুরে অবস্থিত বেসরকারি বিশ্ববিদ্যালয়, জেড এইচ বিজ্ঞান ও প্রযুক্তি বিশ্ববিদ্যালয়ে উপাচার্য হিসেবে যোগ দেন। ২০১৯ সালে তিনি উপাচার্যের পদ থেকে অব্যাহতি নিয়ে ​পুনরায় রাজশাহী বিশ্ববিদ্যালয়ে নিজ কর্মস্থল সমাজকর্ম বিভাগে যোগদান করেন।
জান্নাতুল ফেরদৌস (দ্ব্যর্থতা নিরসন)

জান্নাতুল ফেরদৌস নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:
কিম সেজেওং

কিম সেজেওং কোরিয়ান (; ইংরেজি ভাষায় Kim Se-jeong), একজন কোরিয়ার গায়িকা, গীতিকার ও অভিনেত্রী। তিনি জেলিফিশ এন্টারটেইনমেন্ট এর সাথে চুক্তিবদ্ধ। এমনেট এর সার্ভাইভাল সো প্রোডিউস ১০১ প্রতিযোগিতার রানার্সআপ তিনি। আই.ও.আই গ্রুপের সদস্য হিসাবে তিনি যাত্রা শুরু করেন। তিনি সেজেওং নামে পরিচিত।
কিম সে-জেং জন্মগ্রহণ করেছিলেন গিমজে, উত্তর জেওলা প্রদেশে কিন্তু পরে আয়নিয়াং, গিয়ংগি তার মা ও বড় ভাইয়ের সাথে তার আন্টির বাসায় থাকতে শুরু করেন। শিশু বয়সে তার বাবা মা আলাদা হয়ে যায়। তার মাকে দুই সন্তান কিম ও তার ভাইকে নিজেই বড় করতে হয়। কিম বলেছেন সে মিডেল স্কুলের ৩ বর্ষের আগ পর্যন্ত তার বাবার সাথে যোগাযোগ করেনি। কিম বর্তমানে হানিয়াং মহিলা বিশ্ববিদ্যালয়ের বাস্তবিক গানের উপর পড়াশোনা করছেন।
২০১২ সালে কিম কে-পপ স্টার ২ এর ২য় সিজনে অংশগ্রহণ করেন তখন তার বয়স ছিলো ১৬ বছর। কিন্তু সে ২য় রাউন্ডে উঠতে পারে নি। ২০১৬ সালের জানুয়ারিতে সে জেলিফিশ এন্টারটেইনমেন্টের হয়ে প্রডিউস ১০১ এ অংশগ্রহণ করে। জুলাই ১৫, ২০২০ সালে নিশ্চিত করা হয় কিম জনপ্রিয় ওয়েবটুন "দ্য আনক্যানি কাউন্টার" অনুপ্রাণিত নাটকে অভিনয় করবে। নাটকটি ওসিএন চ্যানেলের সবচেয়ে বেশি জনপ্রিয় নাটক হওয়াতে ২য় সিজনও ঘোষণা করা হয় কিম দ্য আনক্যানি কাউন্টার এর জন্য "মিট এগেইন" নামের একটি গান এ রচনা করে।
কিম সেজেওং ২০১৭ সালে দ্যা সিউল অ্যাওয়ার্ড এ জনপ্রিয় অভিনেত্রী পুরস্কার , ১১ তম এসবিএস এন্টারটেইনমেন্ট এ সেরা চ্যালেঞ্জ পুরস্কার , ৩১ তম কেভিএস অ্যাওয়ার্ড এ সেরা নতুন অভিনেত্রী পান। ২০১৮ সালে, ২০১৮ ব্র্যান্ড অফ দ্য ইয়ার অ্যাওয়ার্ডস এ নারী আইডল-অভিনেতা পুরস্কার লাভ করে। ২০১৯ সালে, ৩৩ তম কেভিএস অ্যাওয়ার্ড এ কে-ড্রামা হালিউ স্টার অ্যাওয়ার্ড এবং ২০২১ সালে ব্রান্ড কাস্টমস লয়েলিটি অ্যাওয়ার্ড এ শ্রেষ্ঠ নারী আইডল অভিনয় পুরস্কার লাভ করেন।
পাথরডুবি ইউনিয়ন

পাথরডুবি ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
পাথরডুবি মৌজা ও গ্রামের নামানুসারে এ ইউনিয়নের নাম রাখা হয় পাথরডুবি। কথিত আছে এ মৌজায় পাথর পাওয়া যেত। লোকজন বলতো এখানে মাটির নিচে পাথর ডুবে আছে। সেখান খেকে পাথরডুবি নাম হয়।
গ্রামের সংখ্যা: ৬টি
মৌজার সংখ্যা: ৬টি
ভারতের সরকারি প্রতিষ্ঠানসমূহ

ভারতে একটি সরকারি মালিকানাধীন এন্টারপ্রাইজকে পাবলিক সেক্টর আন্ডারটেকিং (PSU) বা পাবলিক সেক্টর এন্টারপ্রাইজ বলা হয়। এই কোম্পানিগুলি সম্পূর্ণ বা আংশিকভাবে ভারত সরকারের অথবা একসাথে অনেক রাজ্য বা আঞ্চলিক সরকারের মধ্যে মালিকানাধীন । একটি পিএসইউতে কোম্পানির স্টক সরকার কর্তৃক মালিকানাধীন। পিএসইউগুলিকে কেন্দ্রীয় পাবলিক সেক্টর এন্টারটেকিংস (সিপিএসইউ, সিপিএসই) হিসাবে শ্রেণীবদ্ধ করা হয় যা সম্পূর্ণ বা আংশিকভাবে ভারত সরকার বা রাজ্য স্তরের পাবলিক সেক্টর এন্টারটেকিং (এসএলপিএসইউ, এসএলপিএসই) যা সম্পূর্ণ বা আংশিকভাবে রাজ্য বা আঞ্চলিক সরকারের মালিকানাধীন।
সোমেশ্বরপ্রসাদ চৌধুরী

সোমেশ্বরপ্রসাদ চৌধুরী (জানুয়ারি ১৮৯৬ — ২৩ নভেম্বর ১৯৪৯) একজন বাঙালি স্বাধীনতা সংগ্রামী, সমাজসেবী ও লেখক।
সোমেশ্বরপ্রসাদ পূর্ব বর্ধমান জেলার মেমারীতে জন্মগ্রহণ করে। তাঁর পিতার নাম ডাক্তার রাধাগোবিন্দ চৌধুরী। তিনি হাওড়া বেলিলিয়াস স্কুলের ছাত্র ছিলেন। ১৯২১ সালে কারমাইকেল মেডিকেল কলেজ বা আর জি কর মেডিকেল কলেজে পড়াকালীন অসহযোগ আন্দোলনে যোগ দেন সোমেশ্বরপ্রসাদ।
ভারতের জাতীয় কংগ্রেসের হয়ে স্বেচ্ছাসেবকের কাজ করার সময় দেশবন্ধু চিত্তরঞ্জনের ডাকে তিনি উত্তরবঙ্গে দরিদ্র কৃষকদের মধ্যে গিয়ে কাজ করতে থাকেন। তাঁর চেষ্টায় রাজশাহী, নদীয়া, পাবনা, মুর্শিদাবাদ জেলায় নীলকর এলাকায় কৃষক ও শ্রমিক আন্দোলন গড়ে ওঠে। এই আন্দোলন ব্যাপক আকার ধারণ করে তাঁর একক প্রচেষ্টায়, যদিও তখনও কংগ্রেস এই আন্দোলন সমর্থন করেনি। দীর্ঘদিন তাঁকে বিভিন্ন জেলে কারাবাস করতে হয়। জেল থেকে বেরবার পরে তিনি মহাত্মা গান্ধীর খদ্দরপ্রচার আন্দোলনে যোগ দেন ও অর্থ সংগ্রহের জন্য নিজের বিষয় সম্পত্তি বন্ধক রাখেন। লবণ আন্দোলনে ও ১৯৪২ সালের ভারত ছাড়ো আন্দোলনে যোগ দিয়ে কৃষ্ণনগর জেলে বন্দী থাকেন তিনি।
পরবর্তীকালে ডাক্তারী পাশ করে দরিদ্র রোগীদের চিকিৎসায় আত্মনিয়োগ করেন সোমেশ্বরপ্রসাদ। বহু দুঃস্থ রোগীর ঔষধের ব্যবস্থা ও আর্থিক সহায়তা করতেন তিনি। বিভিন্ন ক্লাব, জনকল্যানমূলক প্রতিষ্ঠানের সাথে জড়িত ছিলেন। শক্তি সংঘ, নদীয়া জেলা জনকল্যান সংঘ, নিখিল বঙ্গ মৎসজীবী সঙ্ঘের তিনি প্রতিষ্ঠাতা। অনুন্নত সম্প্রদায়ের ছাত্রদের সুবিধার জন্য পল্লী অঞ্চলে বিদ্যালয় প্রতিষ্ঠার জন্য আজীবন প্রচেষ্টা করেছেন সোমেশ্বরপ্রসাদ চৌধুরী।
চর ভূরুঙ্গামারী ইউনিয়ন

চর ভূরুঙ্গামারী বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
চর ভূরুঙ্গামারী মৌজা ও গ্রামের নামানুসারে এ ইউনিয়নের নাম রাখা হয় চর-ভূরুঙ্গামারী ইউনিয়ন।
চর ভূরুঙ্গামারী ইউনিয়নটি ভূরুঙ্গামারী উপজেলার উত্তর-পূর্ব কোণে অবস্খিত। এই ইউনিয়নের পূর্বে ভারতের আসাম রাজ্য, পশ্চিমে তিলাই ইউনিয়ন পরিষদ, উত্তরে ভারত, দক্ষিণে পাইকেরছড়া ইউনিয়ন।
মৌজার সংখ্যা: ৩টি
গ্রামের সংখ্যা: ১৬টি- ১) ইসলামপুর, ২) ভূরুঙ্গামারী, ৩) বহলগুড়ি, ৪) আরাজীপাইকডাঙ্গা, ৫) ব্যাপারীটারী, ৬) চরুয়াটারী, ৭) বানিয়াটারী, ৮) চর ভূরুঙ্গামারী, ৯) মুসুল্লীটারী, ১০) চর ভূরুঙ্গামারী মাধ্য পাড়া, ১১) হুচারবালা, ১২) সিসববাড়ী, ১৩) ইসলামপুর পশ্চিম পাড়া, ১৪) দরগা পাড়া, ১৫) ইসলামপুর পূর্ব পাড়া, ১৬) চর ভূরুঙ্গামারী মধ্যপাড়া। 
দেশের বিভিন্ন এলাকা হতে চর ভূরুঙ্গামারী ইউনিয়নে আসতে হলে ভূরুঙ্গামারী উপজেলা পর্যন্ত বাসযোগে আসতে হবে। ভূরুঙ্গামারী উপজেলা বাসস্ট্যান্ড হতে অটো রিক্সা, ভটভটি ও রিক্সাযোগে সরাসরি চর ভূরুঙ্গামারী ইউনিয়নে আসা যাবে। উপজেলা সদর হতে চর ভূরুঙ্গামারী পর্যন্ত সম্পূর্ণ রাস্তাটি পাকা। দূরত্ব প্রায় ১৮ কিলোমিটার।
বঙ্গসোনাহাট ইউনিয়ন

১০নং বঙ্গসোনাহাট ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
ইউনিয়ন এর নাম করন এর সঠিক ইতিহাস জানা নেই, তবে ভারত রাজ্যের সোনাহাট থেকে এই এলাকার নাম করা হয় বাংলা সোনাহাট অথবা বঙ্গ সোনাহাট 
সোনাহাট ইউনিয়নের উত্তর পার্শ্বে চর-ভূরুঙ্গামারী ইউনিয়ন, পশ্চিম পার্শ্বে পাইকের ছড়া ইউনিয়ন, পূব পার্শ্বে ভারতের আসাম রাজ্য, পূর্ব দক্ষিনে বলদিয়া ইউনিয়ন ও দক্ষিণ পার্শ্বে আন্ধারীঝাড় ইউনিয়ন অবস্থিত।
মৌজার সংখ্যা: ০৫ টি, ১) ভরতেরছড়া, ২) বানুর কুটি, ৩) চর বলদিয়া, ৪) চর বলদিয়া, ৫) মাহিগঞ্জ।
গ্রামের সংখ্যা: ৯টি- ১) বানুর কুটি, ২) ঢাকাইয়া পাড়া, ৩) চরৃয়া, ৪) গয়াবাড়ী, ৫) ভরতের ছড়া, ৬) উত্তর ভরতের ছড়া ৭) কামারটারী, ৮) চকানিপাড়া গনাইর কুটি, ৯) মাহিগঞ্জ চান্দুনিয়া। 
ভূরুঙ্গামারী বাসষ্ট্যান্ড হতে অটো অথবা রিক্সা যোগে পাকা মেইন রাস্তায় সোনাহাট ইউনিয়নের আসা যায়। যোগাযোগ ব্যবস্থা খুবই সহজ। সোনাহাট ইউনিয়ন পরিষদ হতে সোনাহাট স্থল বন্দর ২.০০ কিলোমিটার। সোজা মেইন রোড সোনাহাট স্থল বন্দরের দিকে চলে গিয়েছে। সোনাহাট স্থল বন্দর যাওয়ার সময় সোনাহাট ক্যাম্প পাওয়ায় যায়। খুবই সুন্দর মনোরম পরিবেশে সোনাহাট স্থল বন্দর অবস্থিত।
সাপ্টিবাড়ী ইউনিয়ন

সাপ্টিবাড়ী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ১১.৩০২ বর্গকিমি এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,০৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।
সাপ্টিবাড়ী মৌজা ও গ্রামের নামানুসারে এ ইউনিয়নের নাম রাখা হয় সাপ্টিবাড়ী ইউনিয়ন। 
এ ইউনিয়নের পাশাপাশি সারপুকুর ভেলাবাড়ী ও মগলহাট ইউনিয়ন পরিষদ আছে।
মৌজার সংখ্যা: ৬টি
গ্রামের সংখ্যা:
লালমনিরহাট জেলা শহর থেকে আদিতমারী রোডস্থ প্রায় ৪ কি.মি. পশ্চিমে অবস্থিত। লালমনিরহাট মিশনমোড় থেকে রিক্সা বা অটোরিক্সায় উঠে মাত্র ১০ টাকা ভাড়ায় সাপ্টিবাড়ী হাই স্কুলের পাশে পুরাতন ইউনিয়ন পরিষদে আসা যায়।
রুহিয়া পশ্চিম ইউনিয়ন

রুহিয়া পশ্চিম ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন। জেলা প্রশাসকের কার্যালয়, ঠাকুরগাঁও এর ৯ মে,২০১২ তারিখের জারীকৃত প্রজ্ঞাপনের মাধ্যমে ১ নং রুহিয়া ইউনিয়ন ভেঙ্গে ২টি ইউনিয়ন করা হয়। ১নং রুহিয়া ইউনিয়নের পশ্চিম এলাকা নিয়ে ২০নং রুহিয়া পশ্চিম ইউনিয়ন গঠন করা হয়। 
গ্রামের সংখ্যা: ০৪টি<br>
মৌজার সংখ্যা: ০৪টি<br>
মোট জনসংখ্যা: প্রায় ১৬,১১২ জন<br>
ভোটার সংখ্যা: ১০,৭৭১ জন।
সাক্ষরতার হার: ৭৫%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
সারপুকুর ইউনিয়ন

সারপুকুর ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৪৪.৬৮ কিমি২ (১৭.২৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,০৮১ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১০টি।
সারপুকুর মৌজা ও গ্রামের নামানুসারে এ ইউনিয়নের নাম রাখা হয় সারপুকুর ইউনিয়ন। 
অত্র ইউনিয়নের দক্ষিনে-সাপ্টিবাড়ী, উত্তরেভেলাবাড়ী, পূর্বে পশ্চিম দৈলজোড়, এবং পশ্চিমে আদিতমারী ।
মৌজার সংখ্যা: ১০টি
গ্রামের সংখ্যা:৩৪টি । 
পাটগ্রাম মহা সড়কসংল্গ সাপ্টিবাড়ী হইতে মাত্র তিন কি.মি উত্তরে সারপুকুর ইউনিয়নটি অবস্থিত। আদিতমারী উপজেলার হইতে প্রায় ০৪কিঃমিঃপূর্বদিকে এই ইউনিয়নটি অবস্থিত।।
বাংলাদেশ দূতাবাস, ভিয়েনা

ভিয়েনায় বাংলাদেশের দূতাবাস এবং স্থায়ী মিশন হচ্ছে অস্ট্রিয়াতে গণপ্রজাতন্ত্রী বাংলাদেশের কূটনৈতিক মিশন। এটি ভিয়েনার হফযেইলে ৪ সড়কে অবস্থিত। অস্ট্রিয়ায় বাংলাদেশের বর্তমান রাষ্ট্রদূত হলেন আবু জাফর।
১ নভেম্বর ২০১৪ সালে চালু হওয়া এই দূতাবাস ভিয়েনায় জাতিসংঘ কার্যালয় এবং অন্যান্য আন্তর্জাতিক সংস্থায় বাংলাদেশের স্থায়ী মিশন হিসেবেও কাজ করে।
তুষভান্ডার ইউনিয়ন

৩নং তুষভান্ডার ইউনিয়ন বাংলাদেশের রংপুর বিভাগের লালমনিরহাট জেলার কালীগঞ্জ উপজেলার অন্তর্গত একটি ইউনিয়ন।
তুষভান্ডার মৌজা ও গ্রামের নামানুসারে এ ইউনিয়নের নাম রাখা হয় তুষভান্ডার ইউনিয়ন। 
ইউনিয়নটিতে মোট মৌজার সংখ্যা ৯টি ও গ্রামের সংখ্যা ১১টি - কাশীরাম, বৈরাতী, চর-বৈরাতী, দক্ষিণ ঘনেশ্যাম, উত্তর ঘনেশ্যাম, পাইকানটারী, তুষভান্ডার, মাঝিপাড়া, সুন্দ্রাহবী, তালুক বানীনগর, কাঞ্চনশ্বর। 
তুষভান্ডার ইউনিয়ন পরিষদে স্থল পথ রেলপথ ও জলপথ ব্যবহার করে যাতায়াত করা যায়।
মোট জমি - ৩৪৮০ হেক্টর ।
এ. এফ. এম. আওরঙ্গজেব

এ. এফ. এম. আওরঙ্গজেব একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের মানব সম্পদ ব্যবস্থাপনা বিভাগের অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ এর উপাচার্য।
এ. এফ. এম. আওরঙ্গজেব চট্টগ্রাম বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রি লাভ করেন। পরবর্তীকালে তিনি বেলজিয়ামের খ্যাতনামা বিশ্ববিদ্যালয় থেকে গ্লোবাল ম্যানেজমেন্ট অ্যান্ড ডেভেলপমেন্ট এ এমএস এবং চট্টগ্রাম বিশ্ববিদ্যালয় থেকে পিএইচডি ডিগ্রি অর্জন করেন।
আওরঙ্গজেব চট্টগ্রাম বিশ্ববিদ্যালয়ের মানব সম্পদ ব্যবস্থাপনা বিভাগের অধ্যাপক। কর্মজীবনে অধ্যাপনা ও গবেষণার পাশাপাশি তিনি চট্টগ্রাম বিশ্ববিদ্যালয়ের ব্যবসায় প্রশাসন অনুষদের ডিন, ব্যবস্থাপনা বিভাগ ও মানব সম্পদ ব্যবস্থাপনা বিভাগের সভাপতিসহ বিভিন্ন গুরুত্বপূর্ণ পদে দায়িত্ব পালন করেছেন।
এ. এফ. এম. আওরঙ্গজেব ২০২১ সালের ১১ জানুয়ারি চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ এর উপাচার্য হিসেবে যোগদান করেন।
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
আওরঙ্গজেব বিভিন্ন পেশাজীবী সংগঠনের সক্রিয় সদস্য। তিনি চট্টগ্রাম বিশ্ববিদ্যালয় শিক্ষক সমিতির সভাপতি হিসেবেও দায়িত্ব পালন করেন।
কেন্টের অ্যাথেলবার্ট

অ্যাথেলবার্ট (ইংরেজি: Æthelberht; ; বানানান্তরে Æthelbert, Aethelberht, Aethelbert বা Ethelbert; ; আনুমানিক ৫৫০ – ২৪ ফেব্রুয়ারি ৬১৬ খ্রিস্টাব্দ) ছিলেন কেন্ট রাজ্যের এক রাজা। তিনি আনুমানিক ৫৮৯ খ্রিস্টাব্দ থেকে আমৃত্যু কেন্ট শাসন করেছিলেন। অষ্টম শতাব্দীর সন্ন্যাসী বিডের লেখা "ইক্লিজিয়াস্টিক্যাল হিস্ট্রি অফ দি ইংলিশ পিপল" গ্রন্থে প্রদত্ত তালিকা অনুযায়ী, অ্যাথেলবার্ট ছিলেন তৃতীয় রাজা যিনি অন্যান্য অ্যাংলো-স্যাক্সন রাজ্যগুলির উপর "ইমপেরিয়াম" বা অধিরাজত্ব অর্জন করেছিলেন। নবম শতাব্দীর শেষভাগে রচিত "অ্যাংলো-স্যাক্সন ক্রনিকল"-এ অ্যাথেলবাল্ডকে একজন "ব্রেটওয়াল্ডা" বা "ব্রিটেন-শাসক" হিসেবে উল্লেখ করা হয়েছে। তিনি ছিলেন প্রথম ইংরেজ রাজা যিনি খ্রিস্টধর্মে ধর্মান্তরিত হয়েছিলেন।
"অ্যাংলো-স্যাক্সন ক্রনিকল"-এ প্রদত্ত তথ্য অনুযায়ী, অ্যাথেলবাল্ড ছিলেন এওরমেনরিকের পুত্র এবং পিতার মৃত্যুর পরই তিনি সিংহাসনে আরোহণ করেছিলেন। তিনি ফ্র্যাংকদের রাজা প্রথম শারিবার্টের খ্রিস্টান কন্যা বার্থাকে বিবাহ করেন। এই বিবাহের সূত্রে অ্যাথেলবাল্ড সমসাময়িককালের পশ্চিম ইউরোপের সর্বাপেক্ষা শক্তিশালী রাজ্যটির সঙ্গে মৈত্রীবন্ধনে আবদ্ধ হয়েছিলেন। সম্ভবত সিংহাসনে আরোহণের পূর্বেই তাঁদের বিবাহ সম্পন্ন হয়েছিল। সম্ভবত বার্থার প্রভাবেই পোপ প্রথম গ্রেগরি রোম থেকে অগাস্টাইনকে প্রচারক হিসেবে প্রেরণ করার সিদ্ধান্ত নিয়েছিলেন। ৫৯৭ খ্রিস্টাব্দে পূর্ব কেন্টের থ্যানেট দ্বীপে অবতরণ করেন অগাস্টাইন। এর অল্পকাল পরেই অ্যাথেলবার্ট খ্রিস্টধর্মে ধর্মান্তরিত হন, একাধিক গির্জা প্রতিষ্ঠিত হয় এবং রাজ্য জুড়ে ব্যাপক হারে ধর্মান্তরণের ঘটনা শুরু হয়। তিনি নতুন গির্জাকে ক্যান্টারবেরিতে জমি প্রদান করেন এবং তার দ্বারা ইংরেজি খ্রিস্টধর্মের ভিত্তিপ্রস্তর স্থাপনের পথ সুগম করে দেন।
কেন্টে প্রবর্তিত অ্যাথেলবার্টের আইন ছিল কোনও জার্মানিক ভাষায় লেখা প্রাচীনতম লিখিত আইন সংহিতা। এই সংহিতায় জরিমানার এক জটিল ব্যবস্থার উল্লেখ পাওয়া যায়। "টেক্সটাস রোফেনসিস"-এ এই আইন সংহিতাটি সংরক্ষিত হয়েছে। কেন্ট ছিল সমৃদ্ধ রাজ্য। মহাদেশীয় ইউরোপের সঙ্গে এই রাজ্যের ঘনিষ্ঠ বাণিজ্যিক সম্পর্ক বজায় ছিল। অ্যাথেলবার্ট সম্ভবত বাণিজ্যের উপর রাজ-নিয়ন্ত্রণ আরোপ করেছিলেন। অ্যাংলো-স্যাক্সনদের বসতি স্থাপনের পর সম্ভবত তাঁর শাসনেই প্রথম কেন্টে মুদ্রাব্যবস্থা চালু হয়। পরবর্তীকালে অ্যাংলো-স্যাক্সনদের মধ্যে খ্রিস্টধর্ম প্রতিষ্ঠায় তাঁর ভূমিকার কথা স্মরণে করে তাঁকে সন্ত মর্যাদা প্রদান করা হয়। তাঁর পর্ব দিবস প্রথম দিকে ২৪ ফেব্রুয়ারি পালন করা হত, পরে তা পরিবর্তন করে ২৫ ফেব্রুয়ারি করা হয়।
প্রাথমিক সূত্র
অন্যান্য সূত্র
হান্ডিয়াল ইউনিয়ন

হান্ডিয়াল ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। হান্ডিয়ালে রয়েছে বাংলাদেশের সবচেয় পুরাতন জগন্নাথ মন্দির, সপ্তদশ শতাব্দীতে ইসলাম ধর্ম প্রচার করতে আসা বুড়াপীর খ্যাত শাহ মোখলেছুর রহমান (রাঃ) এর মাজার শরীফ।
গ্রামের সংখ্যা: ৩৮টি<br>
মৌজার সংখ্যা: ২২টি<br>
মোট জনসংখ্যা: প্রায় ২৯,৩১৮ জন (পুরুষ- ১৫,১১৫ জন এবং মহিলা- ১৪,২০৩ জন)।
সাক্ষরতার হার: ৬৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ রবিউল করিম এম এ।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
গুনাইগাছা ইউনিয়ন

গুনাইগাছা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। 
গ্রামের সংখ্যা: ১৫টি<br>
মৌজার সংখ্যা: ০৯টি<br>
মোট জনসংখ্যা: প্রায় ১৩,৪৫০ জন (পুরুষ- ৭,৫৩২ জন এবং মহিলা- ৫,৯১৮ জন)।
সাক্ষরতার হার: ৭৫.৯২%।
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
মূলগ্রাম ইউনিয়ন, চাটমোহর

মূলগ্রাম ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। 
গ্রামের সংখ্যা: ৩০টি<br>
মৌজার সংখ্যা: ২৭টি<br>
মোট জনসংখ্যা: প্রায় ৩৩,৪৫৭ জন।
সাক্ষরতার হার: ৮৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ রাশেদুল ইসলাম।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
ফৈলজানা ইউনিয়ন

ফৈলজানা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।
গ্রামের সংখ্যা: ২৩টি<br>
মৌজার সংখ্যা: ১০টি<br>
মোট জনসংখ্যা: প্রায় ৩৩,৯০১ জন।
সাক্ষরতার হার: ৬০%।<br>
শিক্ষা প্রতিষ্ঠান:
ব্রজ নিকেতন (জজ বাড়ি):
বর্তমান চেয়ারম্যান: "মোঃ হাফিজুর রহমান" ।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
পার্শ্বডাঙ্গা ইউনিয়ন

পার্শ্বডাঙ্গা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। চাটমোহর উপজেলা সদর হতে ১৪ কিলোমিটার পূর্ব দক্ষিণ দিকে পার্শ্বডাঙ্গা ইউনিয়নের অবস্থান। এই ইউনিয়নের উত্তরে চাটমোহর উপজেলার গুনাইগাছা মথুরাপুর ইউনিয়ন পূর্বে ফরিদপুর উপজেলার হাদল ইউনিয়ন, দক্ষিণে চাটমোহর উপজেলার ফৈলজানা ইউনিয়ন এবং পশ্চিমে চাটমোহর উপজেলার মূলগ্রাম ইউনিয়ন অবস্থিত।
গ্রামের সংখ্যা: ২৫টি<br>
মৌজার সংখ্যা: ২২টি<br>
মোট জনসংখ্যা: প্রায় ২৪,১৬৮ জন।
গ্রামের নাম:
সাক্ষরতার হার: ৮০%।<br>
শিক্ষা প্রতিষ্ঠান:
মাধ্যমিক বিদ্যালয়:
মাধ্যমিক এবং উচ্চ মাধ্যমিক বিদ্যালয়:
বর্তমান চেয়ারম্যান: আলহাজ্ব মোঃ আজাহার আলী।<br>
প্রাক্তন চেয়ারম্যানগণের তালিকা:
গুয়াখড়া রেলওয়ে স্টেশন 
প্রাতিষ্ঠানিক ওয়েবসাইট
উরুক গ্নু/লিনাক্স

উরুক গ্নু/লিনাক্স-লিব্রে হল একটি ট্রিস্কল-ভিত্তিক গ্নু সিস্টেম। উরুক নামটি একটি ইরাকি শহরের যা এর ইরাকে উৎপত্তিকে নির্দেশ করে। উরুক গ্নু/লিনাক্স ১.০ মুক্তি ১৩ এপ্রিল ২০১৬ সালে প্রকাশিত হয়েছিল।
উরুক সিস্টেমের জন্য লিনাক্স-লিব্রে কার্নেল এবং গ্রাফিক্যাল ইন্টারফেসের জন্য মাটে ডেস্কটপ পরিবেশ ব্যবহার করে।
উরুকের একটি বিশেষ বৈশিষ্ট্য হল বিভিন্ন ধরনের প্যাকেজ ম্যানেজার (গ্নু গুইক্স, ইউআরপিএমাই, প্যাকম্যান, ডিএনএফ সহ) স্বাচ্ছন্দ্যে চালানোর ক্ষমতা রাখে। এটি সহজ করার জন্য এক-লাইন নির্দেশনা প্রয়োগ করে, যা জনপ্রিয় প্যাকেজ ম্যানেজারদের নির্দেশনা অনুকরণ করতে "প্যাকেজ ম্যানেজার সিমুলেটর" নামে একটি সফটওয়্যার ব্যবহার করে।
চন্দ্রপুর ইউনিয়ন, কালীগঞ্জ

৫নং চন্দ্রপুর ইউনিয়ন বাংলাদেশের রংপুর বিভাগের লালমনিরহাট জেলার কালীগঞ্জ উপজেলার অন্তর্গত একটি ইউনিয়ন।
চন্দ্রপুর মৌজা ও গ্রামের নামানুসারে এ ইউনিয়নের নাম রাখা হয় চন্দ্রপুর ইউনিয়ন। 
জেলা সদর লালমনিরহাট মহাসড়ক হতে ৩৮ কিলোমিটার এবং কালীগঞ্জ উপজেলা পরিষদ থেকে ৮ কিলোমিটার উত্তর-পূর্ব দিকে চাপারহাটে চন্দ্রপুর ইউনিয়ন পরিষদ অবস্থিত। পশ্চিম-দক্ষিণ দিকে ০৪ কিলোমিটার দুরুত্বে দলগ্রাম ইউনিয়ন পরিষদ। দক্ষিণ -পর্ব দিকে ০৩ কিলোমিটার দূরত্বে চলবলা ইউনিয়ন পরিষদ । পর্ব দিকে ০৪ কিলোমিটার দূরত্বে গোড়ল ইউনিয়ন পরিষদ । উত্তর - পশ্চিম ০৮ কিলোমিটার দূরত্বে মদাতি ইউনিয়ন পরিষদ ।
মৌজার সংখ্যা:৯ টি
গ্রামের সংখ্যা:৯টি
প্রেমতোষ নাথ

প্রেমতোষ নাথ (প্রেমতোষ দেবনাথ, জন্ম: ৭ মার্চ ১৯৬৬) একজন ভারতীয় রাজনীতিবিদ। এবং সর্বভারতীয় তৃণমূল কংগ্রেস সদস্য। ভারতের, সাবরুম, ত্রিপুরা থেকে।
অক্ষরেখা

অক্ষ রেখা, বা, অক্ষ বৃত্ত হচ্ছে পৃথিবীর পূর্ব–পশ্চিমকে পূর্ণভাবে আবৃত করে রাখা বিমূর্ত কতগুলো বৃত্তরেখা যা একই অক্ষাংশের সকল স্থানকে (উচ্চতা উপেক্ষা করে) সংযুক্ত করে।
অক্ষ বৃত্তগুলিকে প্রায়শই সমান্তরাল বৃক্ত বলা হয় কারণ তারা একে অপরের সমান্তরাল; অর্থাৎ, কোনো সমতলে তাদের স্থাপন করা হলে এরা কখনোই একে অপরকে ছেদ করে না। কোনো অক্ষ বৃত্তস্থ একটি স্থানের অবস্থান তার দ্রাঘিমাংশ দ্বারা প্রকাশ করা হয়। অক্ষ রেখাগুলি দ্রাঘিমা রেখার মতো নয়; এরা নিরক্ষীয় অঞ্চল হতে দূরত্ব বাড়ার সাথে সাথে ক্রমান্বয়ে ক্ষুদ্রাকৃতির হতে থাকে। তাদের দৈর্ঘ্য একটি সাধারণ সাইন বা কোসাইন অপেক্ষক দ্বারা পরিগণনা করা হয়। উত্তর বা দক্ষিণের ৬০তম সমান্তরাল রেখাটি লম্বায় নিরক্ষরেখার অর্ধেক (পৃথিবীর বক্রতাকে সমতলে রূপান্তরের ০.৩% উপেক্ষা করা হয়েছে)। একটি অক্ষ বৃত্ত সকল দ্রাঘিমা রেখায় লম্ব হিসাবে আপতিত হয়।
পৃথিবীতে মোট ৫টি প্রধান অক্ষ রেখা রয়েছে। সূর্যের আবর্তনের কারণে এদের মান সুনির্দিষ্ট নয়; এদের মান :
নিরক্ষরেখা এমন একটি বৃত্ত যেটি উত্তর ও দক্ষিণ হতে সমান দূরত্বে অবস্থিত।একে বিষুবরেখাও বলা হয়।
মেরু বৃত্তের অক্ষ রেখার মান ৯০° হতে পৃথিবীর অক্ষীয় হেলানো মানের (২৩°৩০" কৌণিক মানের) বিয়োগফলের (৬৬°৩০" কৌণিক মানের) সমান।
কর্কটক্রান্তি এবং মকরক্রান্তি হচ্ছে পৃথিবীর সর্বোত্তর ও সর্বদক্ষিণের অক্ষ রেখা যেখানে সূর্য সরাসরি উপরিভাগে অবস্থান করে ও লম্বভাবে কিরণ দেয় (যথাক্রমে জুনে উত্তরায়ন ও ডিসেম্বরে দক্ষিণায়নের সময়); এর উত্তরে বা দক্ষিণে সূর্য সরাসরি লম্বভাবে অবস্থান করে না।
ক্রান্তীয় বৃত্তের অক্ষ রেখার মান পৃথিবীর অক্ষীয় হেলানো মানের (২৩৩০ কৌণিক মানের) সমান।
কাশিরাম বেলপুকুর ইউনিয়ন

কাশিরাম বেলপুকুর ইউনিয়ন বাংলাদেশের নীলফামারী জেলার সৈয়দপুর উপজেলার অন্তর্গত একটি ইউনিয়ন। 
এটি ৫৪.৬২ বর্গ কি. মি. (২১.০৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩৭৯ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি।
পূর্বে খাতামধুপুর ইউনিয়ন, উত্তরে নিতাই, চাপড়া ও চড়াইখোলা ইউনিয়ন, পশ্চিমে বোতলাগাড়ী এবং দক্ষিণে আলমপুর ও কামারপুকুর ইউনিয়ন ।
এই ইউনিয়টি ১০টি গ্রামের সমন্বয়ে গঠিত।
মোট শিক্ষা প্রতিষ্ঠানঃ ২৪টি ।
ইউনিয়ন স্বাস্থ্য ও পরিবার কল্যান কেন্দ্রঃ ০১ টি ।
লখিন্দর

লখিন্দর বা লক্ষ্মীন্দর () হলেন প্রাচীন অসমীয়া মনসা কাব্য বা বাংলা সাহিত্যের সুবিখ্যাত মঙ্গলকাব্য মনসামঙ্গল কাব্য এবং শিব পুরাণের আদি চরিত্র। তিনি প্রাচীন ভারতের চম্পক নগরীর একজন বেশ ধনী তথা ক্ষমতাশালী বণিক চাঁদ সওদাগরের পুত্র আর মনসামঙ্গল কাব্যের অন্যতম চরিত্র বেহুলার স্বামী। তাঁর মায়ের নাম সনকা যিনি ছিলেন মনসার পুজারি আর তার বাবা চাঁদ সওদাগর ছিলেন শিবের পুজারি। চাঁদ সওদাগর, বেহুলা-লখিন্দর উপাখ্যানের সাথে সর্পদেবী মনসার কাহীনিও জড়িত আছে।
চাঁদ সওদাগরের পুত্র লখিন্দর ও তার সঙ্গী-বণিক সাহার কন্যা বেহুলার সমসাময়িক কালে জন্মগ্রহণ করেন। দুই শিশু একসঙ্গে বড় হতে থাকে এবং একে অপরের প্রতি তাদের উপযুক্ততা গড়ে ওঠে। লখিন্দরের পিতা চাঁদ সওদাগর ছিলেন শিবের একনিষ্ঠ উপাসক। তিনি অন্য কোনো দেবতাকে পূজা করতেন না। অন্যদিকে শিবের কন্যা মনসা ছিলেন সর্পদেবী, কিন্তু তাঁকে কেউ পূজা করত না।
মনসার পিতা শিব তাঁকে বলেছিলেন, যদি কোনো শিবভক্ত বা শিবের উপাসক প্রথম মনসার পূজা করে, তবে মর্তলোকে (পৃথিবীতে) তাঁর পূজা প্রচলিত হতে পারে। তখন মনসা দেবী চাঁদ সওদাগরকে নিজের পূজার জন্য নির্বাচন করেন। কিন্তু শিবের উপাসক চাঁদ সওদাগর মনসা দেবীর এই প্রস্তাব প্রত্যাখ্যান করেন। এতে ক্রোদ্ধ হয়ে মনসা দেবী তাঁকে শাপ দেন যে, তাঁর প্রতিটি সন্তান সাপের কামড়ে মারা যাবে। এই শাপের ফলে চাঁদ সওদাগরের প্রতিটি সন্তান একে একে সাপের দংশনে মৃত্যুবরণ করে।
লখিন্দরের বিয়ের সময় চাঁদ সওদাগর বিশেষ সতর্কতা গ্রহণ করেন। তিনি বিশ্বকর্মার দ্বারা এমন একটি ঘর তৈরি করান, যেখানে সাপ প্রবেশ করতে পারবে না। তবুও মনসা দেবী তাঁর উদ্দেশ্য সফল করেন এবং লখিন্দরকে সাপ দংশন করে। প্রচলিত প্রথা অনুযায়ী, যাকে সাপ কামড়ায় তার মৃতদেহ ভেলায় করে নদীতে ভাসিয়ে দেওয়া হয়, যাতে কোনো অলৌকিক শক্তির মাধ্যমে সে পুনরায় জীবিত হতে পারে। বেহুলা সকলের বাধা উপেক্ষা করে স্বামীর সঙ্গে ভেলায় রওনা হয়।
একসময় সেই ভেলা মনসার সেবিকা মা নিটার কাছে পৌঁছায়। তখন ঐশ্বরিক শক্তির বলে বেহুলা মৃত স্বামীর সঙ্গে স্বর্গে পৌঁছাতে সক্ষম হয়। মনসা দেবী লখিন্দরকে পুনরায় জীবন দান করেন, তবে বেহুলাকে বলা হয় চাঁদ সওদাগর যেন তাঁর পূজা করেন। অবশেষে চাঁদ সওদাগর মনসা দেবীর পূজা করতে সম্মত হন।
চাঁদ সদাগরের পত্নীর নাম ছিল সনেকা। লক্ষ্মীন্দর ছিল সনেকার পুত্র এবং সেহারার কন্যা বেহুলা ছিল চাঁদ সদাগরের পুত্রবধূ তথা লক্ষ্মীন্দরের পত্নী। বলা হয়ে থাকে, পূর্বজন্মে বেহুলা ছিলেন বাণাসুরের কন্যা উষা এবং লক্ষ্মীন্দর ছিলেন প্রদ্যুম্নের পুত্র তথা শ্রীকৃষ্ণের নাতি অনিরুদ্ধ।
ডিকশনারি (চলচ্চিত্র)

ডিকশনারি একটি ভারতীয় বাংলা -ভাষার ড্রামা চলচ্চিত্র ফিরদাউসুল হাসান এবং প্রবাল হালদার প্রযোজনায় এটি পরিচালনা করেন ব্রাত্য বসু। সঙ্গীত পরিচালনা করেছেন প্রবুদ্ধ বন্দ্যোপাধ্যায়। চলচ্চিত্রটির কাহিনী বুদ্ধদেব গুহ লেখা দুটি গল্প থেকে নেওয়া হয়েছিল 
মকর কান্তি চ্যাটার্জী (মোশাররফ) একজন অর্ধশিক্ষিত স্বনির্মিত ব্যবসায়ী যিনি অনেক চেষ্টা করেন কিন্তু প্রায়ই ইংরেজিতে যোগাযোগ করতে ব্যর্থ হন। অন্যদিকে, তার ভগ্নিপতি সুমন (অর্না) একজন বন কর্মকর্তা আশোক সান্যাল (আবির) এর বিবাহিত স্ত্রী (নুসরাত) এর সাথে প্রেমের সম্পর্কে জড়িয়ে পড়ে। এই দুটি আন্তসম্পর্কিত কিন্তু স্বতন্ত্র কাহিনীই চলচ্চিত্রের মূল বিষয়। 
ছবিটি মুক্তি পায় ১২ ফেব্রুয়ারি ২০২১ 
 উৎসবে সেরা ফিচার ফিল্মের জন্য গৌতম বুদ্ধ পুরস্কার।
অপারেশন বরিশাল

অপারেশন বরিশাল ছিল পাকিস্তান নৌবাহিনী কর্তৃক পরিচালিত নৌ-অভিযানের একটি কোড-নাম যা মুক্তিবাহিনী এবং পাকিস্তান প্রতিরক্ষা বাহিনীর ভিন্নমতাবলম্বীদের কাছ থেকে পূর্ব পাকিস্তানের বরিশাল শহরের নিয়ন্ত্রণ গ্রহণের উদ্দেশ্যে পরিচালনা হয়েছিল। এটি ছিল অপারেশন সার্চলাইটের একটি অংশ।
সার্চলাইট শুরু হওয়ার পর থেকে মুক্তিবাহিনী বড় আকারের নাশকতা মিশন শুরু করছিল, যা পূর্ব পাকিস্তানের যোগাযোগ ও সংকেত কর্মীদের বিঘ্নিত করছিল। নৌ-গোয়েন্দারা বরিশাল শহরে মুক্তিযোদ্ধাদের চিহ্ন খুঁজে পায়, এবং তারপরই অভিযান পরিচালনার সিদ্ধান্ত নেয়। বরিশাল সার্চলাইটের অংশ ছিল এবং প্রথমে পাকিস্তান নৌবাহিনীর গানবোট এবং নৌবাহিনীর কর্মীদের মাঠে মোতায়েন করে পাকিস্তান সেনাবাহিনীকে লজিস্টিক সহায়তা প্রদান করেছিল।
তানজীব সারোয়ার

তানজীব সারোয়ার (ডিসেম্বর ৩) হলেন একজন বাংলাদেশী সংগীতশিল্পী, সুরকার ও গীতিকার। ২০১১ সালে তার প্রথম একক অ্যালবাম "অন্দরমহল" প্রকাশ পায়।
তানজীব সারোয়ারের বাংলাদেশের ঢাকায় জন্মগ্রহণ করেন। তিনি গবর্নমেন্ট ল্যাবরেটরি হাই স্কুল থেকে মাধ্যমিক সম্পন্ন করেছেন এবং স্টেট ইউনিভার্সিটি অব বাংলাদেশ থেকে সাংবাদিকতা বিষয়ে পড়াশোনা করেছেন। তিনি পপ, রিদমঅ্যান্ডব্লুজ ও ফোক ফিউশন ধাঁচের গান বেশি পছন্দ করেন।
তানজীব সারোয়ারের প্রথম একক অ্যালবাম "অন্দরমহল" প্রকাশ পায় ২০১১ সালে। ২০১৪ সালে প্রকাশ পায় তার দ্বিতীয় একক অ্যালবাম "মেঘবরণ"। ২০১৬ সালে সিডি চয়েজের ব্যানারে প্রকাশ পায় তার তৃতীয় একক অ্যালবাম "হৃদমোহিনী", যেখানে পপ, রিদমঅ্যান্ডব্লুজ ও ফোক ফিউশন ধাঁচের মোট ছয়টি গান ব্যবহার করা হয়েছে, এছাড়াও একটি গানে দ্বৈতভাবে কণ্ঠ দিয়েছেন বিশিষ্ট কণ্ঠশিল্পী দিলশাদ নাহার কনা। অ্যালবামটির সবগুলো গানের গীত-সুর করেছেন তানজীব সারোয়ার নিজে। গানগুলোর সংগীতায়োজন করেছেন প্রত্যয় খান, সাজিদ সরকার, আনিক আহমেদ, বিবেক মজুমদার, তানজীব সারোয়ার। এছাড়াও "মিথ্যা শিখাইলি", "চলনায়"সহ অ্যালবামটির কয়েকটি গানের ভিডিও চিত্র ইউটিউবে প্রকাশ করা হয়। ২০১৭ সালের ১২ জুলাই গানচিল মিউজিকের ব্যানারে "এক শহর ভালোবাসা" শিরোনামের একটি গান প্রকাশ পায়। গানটির গীত লিখেছেন তিনি নিজে এবং সুর ও সংগীত পরিচালনা করেছেন সাজিদ সরকার। এটির গান ভিডিওতে অভিনয় করেছেন তিনি নিজে ও তার সঙ্গে অভিনয় করেছেন মৌসাম এবং পরিচালনা করেছেন তানিম রহমান অংশু। মোংলা সমুদ্র বন্দর, পশুর নদী সহ গান চিত্রটি সুন্দরবনের ১১টি স্পটে দৃশ্যধারণ করা হয়। ২০১৮ সালের ১০ মে গানচিল মিউজিকের ব্যানারে মিজানুর রহমান আরিয়ান পরিচালিত "ঘুরে দাড়ানোর গল্প" নাটকে "ভেজা ভেজা চোখ" শিরোনামের একটি গানে কণ্ঠ তিনি। গানটির সুর ও সঙ্গীতায়োজন করেছেন সাজিদ সরকার এবং গীত রচনা করেছেন সোমেশ্বর অলি। ২০১৯ সালের ২১ মে সিডি চয়েজের ইউটিউব চ্যানেলে প্রকাশ পায় তার "বড় ভালোবাসি" শিরোনামের একটি গানচিত্র, যেখানে তার সঙ্গে মডেল হিসাবে কাজ করেছেন মারিয়া নুনি। গানটির কথা, সুর ও কণ্ঠ দিয়েছেন তিনি নিজে এবং সংগীতায়োজন করেছেন সাজিদ সরকার, এছাড়াও গানচিত্রটি পরিচালনা করেছেন সোহেল রাজ। ২০২০ সালের ১০ ফেব্রুয়ারি ভালোবাসা দিবস উপলক্ষে "ডুবে ডুবে" শিরোনামের একটি গান ধ্রুব মিউজিক স্টেশনের ব্যানারে ইউটিউবে প্রকাশ পায় তার। গানটি লিখেছেন ও সুর করেছেন তানজীব সারোয়ার নিজেই এবং সংগীতায়োজন করেছেন সাজিদ সরকার। গানটির ভিডিও চিত্র নির্মাণ করেছেন চন্দন রায় চৌধুরী এবং এতে তার বিপরীতে অভিনয় করেন লাক্স তারকা মডেল-অভিনেত্রী সেমন্তী সৌমি। ইউটিউবে গানটি ১ কোটি ৬০ লাখেরও বেশিবার দেখা হয়েছে। ২০২০ সালের ১৭ মে ঈদুল ফিতর উপলক্ষে সিএমভি'র ব্যানারে "ফানুস" শিরোনামের একটি মিউজিক্যাল ফিল্ম প্রকাশ পায় তার, যেখানে তার সঙ্গে কণ্ঠ দেন বাঁধন সরকার পূজা। মিউজিক্যাল ফিল্মের প্রধান দুই চরিত্রে অভিনয় করেন ইমরান খান ও নীপা, এছাড়াও জাদুবাস্তবতাকে ঘিরে এটির ভিডিওচিত্র পরিচালনা করেছেন তানভীর সেহজাদ। গানটির গীত ও সুর করেছেন তানজীব সারোয়ার নিজে এবং সংগীতায়োজন করেছেন বিবেক মজুমদার। ২০২১ সালের ১৩ ফেব্রুয়ারি ভালোবাসা দিবস উপলক্ষে সিএমভি'র ব্যানারে প্রকাশ পায় বাঁধন সরকার পূজা ও তার গাওয়া দ্বিতীয় গান "হারিয়ে গেলে কষ্ট পাবো"। এটির গীত ও সুর করেছেন তিনি নিজে এবং সংগীতায়োজন করেছেন সাজিদ সরকার। এটির ভিডিওচিত্র পরিচালনা করেছেন চন্দন রায় চৌধুরী এবং এতে অভিনয় করেছেন তন্ময় ও রাজেয়া সুলতানা লিয়ানা।
২০২৩ সালে রায়হান রাফী পরিচালিত "সুড়ঙ্গ" চলচ্চিত্রের "গা ছুঁয়ে বলো" গানের মাধ্যমে বাংলাদেশের চলচ্চিত্র শিল্পে নেপথ্যে গায়ক হিসাবে অভিষেক ঘটে তার।
হরিপুর ইউনিয়ন, চাটমোহর

হরিপুর ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। 
গ্রামের সংখ্যা: ২৮টি<br>
মৌজার সংখ্যা: ১৮টি<br>
মোট জনসংখ্যা: প্রায় ৩৫,৮৪৫ জন।
সাক্ষরতার হার: ৫৬%।<br>
শিক্ষা প্রতিষ্ঠান:
বর্তমান চেয়ারম্যান: মোঃ মকবুল হোসেন।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
বিলচলন ইউনিয়ন

বিলচলন ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। 
গ্রামের সংখ্যা: ১৩টি<br>
মৌজার সংখ্যা: ০৬টি<br>
মোট জনসংখ্যা: প্রায় ১৮,১৩৯ জন।
সাক্ষরতার হার: ৭০%।<br>
শিক্ষা প্রতিষ্ঠান:
বর্তমান চেয়ারম্যান: মোহাম্মদ আলী।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
দাঁতিয়া বামনগ্রাম ইউনিয়ন

দাঁথিয়া বামনগ্রাম ইউনিয়ন ( ডিবিগ্রাম ইউনিয়ন ) বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।
গ্রামের সংখ্যা: ১৭টি<br>
মৌজার সংখ্যা: ১৬টি<br>
মোট জনসংখ্যা: প্রায় ৩০,০৩৫ জন।
সাক্ষরতার হার: ৭০%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
গয়েশপুর ইউনিয়ন, পাবনা সদর

গয়েশপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন। 
গ্রামের সংখ্যা: ২৮টি<br>
মৌজার সংখ্যা: ১১টি<br>
মোট জনসংখ্যা: প্রায় ৩৫,১২৬ জন।
শিক্ষা প্রতিষ্ঠান:
বর্তমান চেয়ারম্যান: মোঃ মোতাহার হোসেন।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
আতাইকুলা ইউনিয়ন

আতাইকুলা ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার আতাইকুলা থানার অন্তর্গত একটি ইউনিয়ন।
আয়তন ঃ ৩৪.২৪ বর্গ কিলোমিটার
গ্রামের সংখ্যা: ২৩টি<br>
মৌজার সংখ্যা: ২২টি<br>
মোট জনসংখ্যা: প্রায় ৪৩,৬৬৯ জন (পুরুষ- ২২,৫৬৯ জন এবং মহিলা- ২১,১০০ জন)<br>
ভোটার সংখ্যা: ২৯,০৬৬ জন।
সাক্ষরতার হার: ৬৫%।<br>
শিক্ষা প্রতিষ্ঠান:
বর্তমান চেয়ারম্যান: আলহাজ্ব মোঃ শওকত হোসেন বিশ্বাস।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
চরতারাপুর ইউনিয়ন

চরতারাপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন। 
গ্রামের সংখ্যা: ২০টি<br>
মৌজার সংখ্যা: ০৬টি<br>
মোট জনসংখ্যা: প্রায় ৩০,৯৩৪ জন (পুরুষ- ১৫,৮৯৬ জন এবং মহিলা- ১৫,০৩৮ জন)<br>
ভোটার সংখ্যা: ১৮,৩৮৩ জন (পুরুষ- ৬,৪৩৭ জন এবং মহিলা- ৭,৬৪৪ জন)।
সাক্ষরতার হার: ৪৮%।<br>
প্রাতিষ্ঠানিক ওয়েবসাইট
ভাঁড়ারা ইউনিয়ন

ভাঁড়ারা ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন। 
গ্রামের সংখ্যা: ৪৯টি<br>
মৌজার সংখ্যা: ২৮টি<br>
মোট জনসংখ্যা: প্রায় ৬৩,৭৫৫ জন (পুরুষ- ৩২,১৪২ জন এবং মহিলা- ৩১,৬১৩ জন)<br>
ভোটার সংখ্যা: ৪৭,৫৫৩ জন।
সাক্ষরতার হার: ৩০.৮৭%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আবু সাঈদ খান।<br>
প্রাক্তন চেয়ারম্যানগণের তালিকা:
! চেয়ারম্যানের নাম
!দায়িত্বকাল
প্রাতিষ্ঠানিক ওয়েবসাইট
দোগাছী ইউনিয়ন, পাবনা সদর

দোগাছী ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন। তাঁত শিল্পের প্রসারে এই এলাকা সারা বাংলাদেশ ব্যাপী পরিচিতি লাভ করেছে। এই ইউনিয়নের বেশীর ভাগ লোক কৃষি,তাঁত ও চাকুরীজীবি। পাবনা বিজ্ঞান ও প্রযুক্তি বিশ্ববিদ্যালয় এই ইউনিয়নের রাজাপুরে অবস্থিত।
মৌজার সংখ্যা: ২৯টি<br>
মোট জনসংখ্যা: প্রায় জন (পুরুষ- ৩৮,৮৩৫ জন এবং মহিলা- ৪১,৩৯৫ জন)<br>
ভোটার সংখ্যা: ৫০,৬৮২ জন।
সাক্ষরতার হার: ৫৮%।<br>
শিক্ষা প্রতিষ্ঠান:
এছাড়াও রয়েছে:
বর্তমান চেয়ারম্যান: মোঃ আলী হাসান।<br>
প্রাক্তন চেয়ারম্যানগণের তালিকা:
! চেয়ারম্যানের নাম
!দায়িত্বকাল
প্রাতিষ্ঠানিক ওয়েবসাইট
হিব্রু ভাষার অ্যাকাডেমি

হিব্রু ভাষার অ্যাকাডেমি (, "ha-akademya la-lashon ha-ivrit") হল আধুনিক হিব্রু ভাষার একটি নিয়ন্ত্রক সংস্থা। ইসরায়েলি সরকার ১৯৫৩ সালে জেরুজালেম ইব্রীয় বিশ্ববিদ্যালয়ের গিবাত রাম ক্যাম্পাসে ইব্রীয় ভাষায় বৃত্তির জন্য সর্বোচ্চ প্রতিষ্ঠান হিসাবে এটি প্রতিষ্ঠা করে। 
এর বর্ণিত লক্ষ্য হল যুগে যুগে ইব্রীয় ভাষাকে তার সমস্ত স্তরে একত্রিত করা এবং গবেষণা করা; ইব্রীয় ভাষার উৎপত্তি এবং বিকাশ অনুসন্ধান করা; এবং শব্দভান্ডার, ব্যাকরণ, লেখা, বানান এবং লিপ্যন্তরকরণসহ সকল ক্ষেত্রে হিব্রু ভাষার উন্নয়নের পথ নির্দেশ করা।
১৯৯৩ সাল থেকে মোশে বার-আশের আকাদেমির দ্বারা সভাপতিত্ব করে আসছেন। এটি ৪২ সদস্যের সমন্বয়ে গঠিত, সদস্যদের পাশাপাশি যারা আকাদেমীয় উপদেষ্টা এবং সম্মানিত সদস্য হিসাবে কাজ করেন। প্রত্যেক ব্যক্তি ভাষা বিষয়ক আকাদেমিকে জিজ্ঞাসা করার এবং একটি আনুষ্ঠানিক উত্তর পাওয়ার অধিকারী।
হেমায়েতপুর ইউনিয়ন

হেমায়েতপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন।
গ্রামের সংখ্যা: ২৮টি<br>
মৌজার সংখ্যা: ২২টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩৪,৪৭৬ জন।
সাক্ষরতার হার: ৬৩.৫%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
দাপুনিয়া ইউনিয়ন, পাবনা সদর

দাপুনিয়া ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন।
সাক্ষরতার হার: ৭০%।<br>
মাদরাসা,দাপুনিয়া,পাবনা।(প্রস্তাবিত)
প্রাতিষ্ঠানিক ওয়েবসাইট
ওয়েসেক্সের এথেলবার্গ

এথেলবার্গ (ইংরেজি: Æthelburg, বানানান্তরে: Æthelburh বা Ethelburga; আনুমানিক ৬৭৩-৭৪০) ছিলেন ওয়েসেক্সের রানি। রাজা আইন ছিলেন তাঁর স্বামী। ৭২২ খ্রিস্টাব্দে বিদ্রোহী এয়াল্ডবার্টের অনুসন্ধানে অথবা বিদ্রোহীদের শহর দখল আটকাতে তিনি রাজা আইন নির্মিত টনটন শহরটি ধ্বংস করেছিলেন এথেলবার্গ। এই ঘটনাটির জন্যই সম্ভবত তিনি ইতিহাসে সর্বাধিক খ্যাতি অর্জন করেন। অল্প যে কয়েকজন অ্যাংলো-স্যাক্সন নারী যোদ্ধার কথা জানা যায়, কোনও কোনও ঐতিহাসিক এথেলবার্গকে তাঁদের অন্যতম মনে করেন। ৭২৬ খ্রিস্টাব্দে রোমে তীর্থযাত্রার উদ্দেশ্যে কোনও স্পষ্ট উত্তরাধিকার না নির্বাচিত করেই আইন সিংহাসন ত্যাগ করলে, এথেলবার্গ তাঁর সঙ্গে রোমের উদ্দেশ্যে যাত্রা করেন। এথেলবার্গ ও রাজা আইন দু’জনেই রোমে প্রয়াত হন।
একেএম আমানুল ইসলাম চৌধুরী

একেএম আমানুল ইসলাম চৌধুরী (মৃত্যু ২৭ জুলাই ২০২০) একজন তত্ত্বাবধায়ক সরকারের উপদেষ্টা ছিলেন। তিনি লতিফুর রহমান মন্ত্রিসভায় যোগাযোগ, পানিসম্পদ, মন্ত্রণালয় এবং বিদ্যুৎ, জ্বালানি ও খনিজ সম্পদ মন্ত্রণালয়ের দায়িত্বে ছিলেন।
চৌধুরী চট্টগ্রাম বন্দর কর্তৃপক্ষ এবং ঢাকা বিদ্যুৎ সরবরাহ কর্তৃপক্ষের চেয়ারম্যান হিসেবে দায়িত্ব পালন করেন। তিনিববাংলাদেশ রেলওয়ের জেনারেল ম্যানেজারও ছিলেন।
পরবর্তী জীবনে চৌধুরী ইউনিক গ্রুপের উপদেষ্টা এবং ওয়েস্টিন ঢাকার পরামর্শক হিসেবে দায়িত্ব পালন করেন।
চৌধুরী ছিলেন শিক্ষাবিদ সিরাজুল ইসলাম চৌধুরীর ছোট ভাই।
চৌধুরী ২৭ জুলাই ২০২০ সালে ঢাকার উত্তরার ক্রিসেন্ট হাসপাতালে কোভিড -১৯ সংক্রমিত হয়ে মারা যান।
এম এ মান্নান (অধ্যাপক)

এম এ মান্নান একজন বাংলাদেশী ব্যবস্থাপনাবিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) ব্যবস্থাপনা বিভাগের প্রাক্তন অধ্যাপক এবং বাংলাদেশ উন্মুক্ত বিশ্ববিদ্যালয়ের (বাউবি) সাবেক উপাচার্য।
মান্নান ঢাকা বিশ্ববিদ্যালয়, দিল্লি বিশ্ববিদ্যালয়, ইংল্যান্ডের ম্যানচেস্টার বিশ্ববিদ্যালয় ও মার্কিন যুক্তরাষ্ট্রের ওয়েস্টার্ন কেনটাকি বিশ্ববিদ্যালয়ে উচ্চশিক্ষা লাভ করেন।
মান্নান ঢাকা বিশ্ববিদ্যালয়ের ব্যবস্থাপনা বিভাগের সাবেক অধ্যাপক। কর্মজীবনে তিনি ঢাবির নির্বাচিত সিনেট সদস্য, শহীদ সার্জেন্ট জহুরুল হক হলের প্রভোস্ট, ব্যুরো অব বিজনেস রিসার্চ-এর পরিচালক ও বিভাগীয় প্রধান হিসেবে দায়িত্ব পালন করেন। তিনি দি ইনস্টিটিউট অব চার্টার্ড একাউন্টেন্টস অব বাংলাদেশ-এর পরিচালক ছিলেন। তিনি বিশ্ব ব্যাংক, এশীয় উন্নয়ন ব্যাংক, ইউনিসেফ, ইউরোপিয়ান ইউনিয়ন, ব্রিটিশ কাউন্সিল, সিডা প্রভৃতি আন্তর্জাতিক প্রতিষ্ঠানের পরামর্শক এছাড়াও বিভিন্ন গুরুত্বপূর্ণ দায়িত্ব পালন করেন।
এম এ মান্নান ২০১৩ সালের ২৪ মার্চ বাংলাদেশ উন্মুক্ত বিশ্ববিদ্যালয়ের উপাচার্য হিসেবে প্রথম মেয়াদে নিয়োগ পান। ২০১৭ সালে প্রথম মেয়াদ শেষ হওয়ার প্রাক্কালে তিনি দ্বিতীয় মেয়াদে উপাচার্য হিসেবে পুনঃনিয়োগ লাভ করেন। ২০২১ সালের ২৩ মার্চ বাউবির উপাচার্য হিসেবে তার মেয়াদ পূর্ণ হয়।
জাতীয় ও আন্তর্জাতিক জার্নালে তার শতাধিক গবেষণা প্রবন্ধ প্রকাশিত হয়েছে। তিনি দেশে-বিদেশে প্রকাশিত ব্যবসা প্রশাসন ও বাণিজ্যের উপর লিখিত কয়েকটি জনপ্রিয় গ্রন্থের রচয়িতা। এছাড়াও মান্নান প্রায় চল্লিশটি দেশে আন্তর্জাতিক সম্মেলনে যোগদান ও গবেষণা প্রবন্ধ উপস্থাপন করেছেন।
এম এ মান্নান বহু পেশাজীবী সংগঠনের সক্রিয় সদস্য। তিনি ঢাকা বিশ্ববিদ্যালয় শিক্ষক সমিতির তিনবার নির্বাচিত সাধারণ সম্পাদক এবং বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিবসহ বিভিন্ন গুরুত্বপূর্ণ দায়িত্ব পালন করেন।
এজাহার

এজাহার বা ফার্স্ট ইনফরমেশন রিপোর্ট (এফআইআর) হল মিয়ানমার, ভারত, বাংলাদেশ এবং পাকিস্তান সহ দক্ষিণ এশীয় এবং দক্ষিণ-পূর্ব এশিয়ার দেশগুলোর পুলিশ সংস্থাগুলি যখন একটি আমলযোগ্য অপরাধের সংঘটন সম্পর্কে তথ্য পায়, অথবা সিঙ্গাপুরে যখন ফৌজদারি অপরাধ সম্পর্কে পুলিশ তথ্য পায়। এটি সাধারণত একজন বিচার্য অপরাধের শিকার ব্যক্তি বা তার পক্ষ থেকে কারও দ্বারা পুলিশের কাছে দায়ের করা অভিযোগ থেকে উদ্ভূত হয়, কিন্তু যে কেউ মৌখিকভাবে বা পুলিশের কাছে লিখিতভাবে এই ধরনের একটি প্রতিবেদন করতে পারে। তাই এটি জানা প্রয়োজন যে, এটি বিচার্য অপরাধ। এগুলি মারাত্মক ফৌজদারি অপরাধ যা সমাজে তাৎক্ষণিক বিপদ সৃষ্টি করে, যেমন- হত্যা, ধর্ষণ বা ডাকাতি।
অজ্ঞাত অপরাধের জন্য কমিউনিটি সার্ভিস রেজিস্টারে বা স্টেশন ডায়েরিতে একটি এন্ট্রি করা হয়।
প্রতিটি এজাহার গুরুত্বপূর্ণ কারণ এটি ফৌজদারি বিচার প্রক্রিয়াকে গতিশীল করে। থানায় এজাহার নথিভুক্ত হওয়ার পরেই পুলিশ বেশিরভাগ ধরনের মামলার তদন্ত শুরু করে। পুলিশ অফিসার সহ যে কেউ বিচার্য অপরাধের কমিশন সম্পর্কে জানে, সে এফআইআর বা এজাহার দায়ের করতে পারে।
আইনে বর্ণিত হিসেবে:
একটি এফআইআর তারিখ, সময়, স্থান, ঘটনার বিবরণ এবং জড়িত ব্যক্তির বিবরণ অন্তর্ভুক্ত করে।
investigation begin immediately after recording of FIR- "Rao Shiv Bahadur Singh V. State of Madhya Pardesh, 1954 Cri.LJ.921. 1953 AIR 394-SC-Larger Bench.
Quashed:- FIR quashed if it does not disclose cognizable offence- 1982 Cri.L.J. 819(SC).
চিলেকোঠার সেপাই - দ্য স্মোকার

চিলেকোঠার সেপাই স্টুডিং ক্রিমসনের নির্মিত ২০২১ সালের একটি বাংলাদেশি স্বল্পদৈর্ঘ্য অ্যানিমেশন চলচ্চিত্র। চলচ্চিত্রটি ইউটিউবে মুক্তি পেয়েছে।
এই স্বল্পদৈর্ঘ্য চলচ্চিত্রে এক তরুণকে দেখা যায় যে ছাদের চিলেকোঠার ঘরে বসবাস করে, তার ঘরজুড়ে সিগারেটের অজস্র খালি খোসা এবং সে একজন চেইন স্মোকার।
গল্পটি শুরু হয় এই তরুণের ম্যাচের কাঠি দিয়ে সিগারেট ধরানোর চেষ্টার মধ্যে দিয়ে৷ সে ম্যাচের কাঠি দিয়ে বারবার চেষ্টা করে যায়, কিন্তু সিগারেট ধরাতে পারেনা। শেষপর্যন্ত সে সিগারেট ধরাতে পারে কী না, বা, সিগারেট জ্বালাতে গিয়ে আরো কোনো সংকট সামনে আসে কী না, তা জানিয়েই গল্পটি শেষ হয়।
অভয়াপুরী কলেজ

অভয়াপুরী কলেজ ভারতের আসাম রাজ্যর অভয়পুরী শহরে অবস্থিত নিম্ন আসামের উচ্চশিক্ষার অন্যতম প্রাচীন প্রতিষ্ঠান। কলেজটি ১৯৯৪ সালের ১৩ আগস্ট প্রতিষ্ঠিত হয়েছিল। বর্তমানে কলেজটিতে বিজ্ঞান ও কলা বিষয় পঠ্যক্রম চালু রয়েছে। কলেজটি গুয়াহাটি বিশ্ববিদ্যালয়ের অধিভুক্ত।
অভয়াপুরী

অভয়াপুরী (IPA: əbɑˈjə'pʊərɪ or alternatively əbeɪjəˈpʊərɪ) বনগাইগাঁও শহর থেকে ২১ কিলোমিটার দূরে বনগাইগাঁও জেলার একটি শহর। এটি গুয়াহাটি থেকে প্রায় ২০০ কিলোমিটার পশ্চিমে জাতীয় মহাসড়ক ৩১-এ অবস্থিত যা প্রাকৃতিক বন এবং পাহাড় দ্বারা বেষ্টিত। অভয়াপুরী উত্তর সালমারা মহকুমার সদর দপ্তর। এর নিকটতম বিমানবন্দর গুয়াহাটিতে। অভয়পুরী রেলওয়ে স্টেশন উত্তর-পূর্ব সীমান্ত রেলওয়ে কর্তৃক পরিচালিত হয়। ২০০১ সালের ভারতের আদমশুমারী অনুসারে অভয়পুর শহরের জনসংখ্যা ছিল ১৪,৬৭১ জন।
২০০১ সালের আদমশুমারী অনুসারে অভয়াপুরীর মোট জনসংখ্যা ১৪,৬৭১ জন যার ৫২% পুরুষ এবং ৪৮% মহিলা। অভয়াপুরীর জনসংখ্যার ১০% ছয় বছর বয়সের অনুৰ্ধে৷
অভয়পুরী দুটি বিধানসভা কেন্দ্র নিয়ে গঠিত:
"অভয়পুরী উত্তর" এবং "অভয়পুরী দক্ষিণ", দুটো বিধানসভাই বড়পেটা লোকসভা কেন্দ্রের অধিভুক্ত।
অভয়াপুরীতে বেশকিছু শিক্ষা প্ৰতিষ্ঠান রয়েছে৷ এর মধ্যে উল্লেখযোগ্য হলো:
১০১ নং স্কোয়াড্রন আইএএফ

১০১ নং স্কোয়াড্রন (ফ্যালকনস) দাসো রাফাল সজ্জিত ও হাসিমারা বিমানঘাঁটিতে অবস্থিত যুদ্ধবিমানের একটি স্কোয়াড্রন।
১০১ নং স্কোয়াড্রনটি ছবির পুনর্বিবেচনার নির্দিষ্ট ভূমিকা নিয়ে গঠিত হয়। প্রশিক্ষিত শিকার ফ্যালকনকে স্কোয়াড্রনের কুলচিহ্ন হিসাবে গর্বের সাথে ব্যবহার করা হয়, পাখির তীক্ষ্ণ দৃষ্টিশক্তি, দ্রুততা ও নিশ্চিতভাবে মারার ক্ষমতা হল স্কোয়াড্রন গঠনের ভূমিকার প্রতীক হিসাবে তুলে ধরা হয়।
স্কোয়াড্রনটি ২০২১ সালের জুন মাসে দাসো রাফালের সাথে পুনরুত্থিত হয় এবং পশ্চিমবঙ্গের হাসিমারা বিমানঘাঁটিতে ২৮শে জুলাই ২০২১ সালে অন্তর্ভুক্ত করা হয়।
স্কোয়াড্রন দ্বারা পরিচালিত বিমানের ধরন
ইনস্পেক্টর ক্লুজো (চলচ্চিত্র)

ইনস্পেক্টর ক্লুজো () ১৯৬৮ সালে মুক্তিপ্রাপ্ত ব্রিটিশ হাস্যরসাত্মক চলচ্চিত্র। এটি "দ্য পিঙ্ক প্যান্থার" চলচ্চিত্র ধারাবাহিকের তৃতীয় কিস্তি। এটি পরিচালনা করেছেন বাড ইয়র্কিন এবং রচনা করেছেন ফ্র্যাঙ্ক ওয়াল্ডম্যান ও টম ওয়াল্ডম্যান। এতে ইনস্পেক্টর ক্লুজো চরিত্রে অভিনয় করেছেন অ্যালান আর্কিন। মিরিশ ফিল্মসের ব্যানারে চলচ্চিত্রটি এমজিএম-ব্রিটিশ স্টুডিওজ, বোরহ্যামউড ও ইউরোপে চিত্রায়িত হয়।
এটি "দ্য পিঙ্ক প্যান্থার" ধারাবাহিকের একমাত্র চলচ্চিত্র, যা ব্লেক এডওয়ার্ডস পরিচালনা করেননি, হেনরি মানচিনি সুরারোপ করেননি এবং নাম ভূমিকায় পিটার সেলার্স অভিনয় করেননি। তারা তিনজনই তখন "দ্য পার্টি" চলচ্চিত্রের কাজে ব্যস্ত ছিলেন। দ্য মিরিশ কোম্পানি চলচ্চিত্র নির্মাণ করতে চাইলে সেলার্স ও এডওয়ার্ডস এতে অংশ নেননি, তাই মিরিশ তাদের ছাড়াই চলচ্চিত্রটির কাজ চালিয়ে যান। চলচ্চিত্রটি হোম ভিডিও তথা ভিএইচএস, ডিভিডি ও ব্লু-রে তে মুক্তি দেওয়া হলেও ২০০৪ সালের "পিঙ্ক প্যান্থার কালেকশন"-এ অন্তর্ভুক্ত করা হয়, কিন্তু পরবর্তীকালে ২০০৮ সালে এটি "আল্টিমেট কালেকশন"-এ অন্তর্ভুক্ত করা হয়।
পূর্ববর্তী দুটি সফল "দ্য পিঙ্ক প্যান্থার" চলচ্চিত্রের পর প্রযোজক ওয়াল্টার মিরিশ তৃতীয় চলচ্চিত্র নির্মাণে আগ্রহী হন। কিন্তু পিটার সেলার্স এই চরিত্রে কাজ করতে অস্বীকৃতি জানান। "দ্য রাশিয়ান্স আর কামিং, দ্য রাশিয়ান্স আর কামিং" চলচ্চিত্রে অ্যালান আর্কিনের সফলতার পর মিরিশ আর্কিনকে সেলার্সের শুন্যস্থান পূরণ করতে বলেন। ব্লেক এডওয়ার্ডসও পরিচালনা করতে অস্বীকৃতি জানালে মিরিশ বাড ইয়র্কিনকে পরিচালক হিসেবে নির্বাচন করে। শুটিঙের পূর্বে সেলার্স মিরিশের সাথে যোগাযোগ করেন এবং জানান তিনি এই চরিত্রে অভিনয় করবেন যদি তিনি নিজে পাণ্ডুলিপি পরিবর্তন করতে পারেন। মিরিশ তাকে প্রত্যাখ্যান করেন।
মিরিশ ফিল্মস যুক্তরাজ্যের চলচ্চিত্র কোম্পানি এডি লেভি ফান্ডের হিসেবে চলচ্চিত্রটি প্রযোজনা করেন লুই রাশমিল। ইনস্পেক্টর ক্লুজোর দৃশ্যগুলো ইউরোপের বিভিন্ন স্থানে চিত্রায়িত হয়।
লি হাই-ইন (অসিক্রীড়াবিদ)

লি হাই-ইন (, ; জন্ম: ২৭ ফেব্রুয়ারি ২০০১) হলেন একজন কোরীয় তীক্ষ্ণধার অসিক্রীড়াবিদ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং অসিক্রীড়ার দলগত তীক্ষ্ণধার বিভাগে স্বর্ণ পদক জয়লাভ করেছেন।
ওস্তাদগাহ

ওস্তাদগাহ একটি হিন্দুস্তানি সঙ্গীত বিদ্যালয়, যা নয়াদিল্লিতে অবস্থিত। এটি শুরু করেছিলেন বিশিষ্ট সুফি গায়ক জিলা খান। বিদ্যালয়টি সুবিধাবঞ্চিত মেধাবী শিক্ষার্থীদের গানের দক্ষতা বাড়াতে সাহায্য করে। 
ছাত্রদের হিন্দুস্তানি সঙ্গীত প্রশিক্ষণ দেওয়ার জন্য ২০০৮ সালে বিদ্যালয়টি ধারণা করা হয়েছিল। এটি মার্চ ২০১০ থেকে কাজ শুরু করে।
কোডফোর্সেস

কোডফোর্সেস (English: Codeforces) একটি ওয়েবসাইট যেটা প্রোগ্রামিং প্রতিযোগিতার আয়োজন করে। মিখাইল মির্জায়ানভের নেতৃত্বে আইটিএমও বিশ্ববিদ্যালয়ের প্রতিযোগী প্রোগ্রামারদের একটি দল এটির রক্ষণাবেক্ষণ করে। ২০১৩ সাল থেকে কোডফোর্সেস দাবি করে যে, সক্রিয় প্রতিযোগীর সংখ্যার হিসেবে তারা টপকোডারকে অতিক্রম করেছে। ২০২১ সালের হিসাব অনুযায়ী, কোডফোর্সেসে ২০ লক্ষেরও বেশি নিবন্ধিত ব্যবহারকারী রয়েছে। গিনাদি কারাতকেভিচ, পেত্র মিত্রিশেভ, বেঞ্জামিন কি, মাকোতো সুজিমাসহ অন্যান্য শীর্ষস্থানীয় প্রতিযোগিতামূলক প্রোগ্রামারেরা কোডফোর্সেস ব্যবহার করেন।
মিখাইল মির্জায়ানভের নেতৃত্বে সারাতভ স্টেট ইউনিভার্সিটির প্রতিযোগী প্রোগ্রামারদের একটি দল কোডফোর্সেস তৈরি করেছিল। যারা প্রোগ্রামিং সমস্যা সমাধান করতে এবং প্রতিযোগিতায় অংশ নিতে আগ্রহী তাদের জন্য মূলত এটি তৈরি করা হয়েছিল। ২০১০ সালের ১৯ ফেব্রুয়ারি ১৭৫ জন প্রতিযোগী নিয়ে প্রথম কোডফোর্সেস রাউন্ড অনুষ্ঠিত হয়। । ২০১২ এর আগে কোডফোর্সেস রাউন্ডগুলির শিরোনাম ছিল ""কোডফোর্সেস বিটা রাউন্ড"" যা নির্দেশ করে যে সিস্টেমটি এখনও নির্মাণাধীন।
প্রতিযোগীদের এলো রেটিং পদ্ধতির অনুরূপ একটি পদ্ধতির মাধ্যমে মূল্যায়ন করা হয়। সাধারণত বিজয়ীদের জন্য কোন পুরস্কার থাকে না, তবে বছরে বেশ কয়েকবার বিশেষ প্রতিযোগিতা অনুষ্ঠিত হয়, যেখানে বিজয়ী প্রতিযোগীরা টি-শার্ট পান। কিছু বড় প্রতিযোগিতা কোডফোর্সেস বেসে হোস্ট করা হয়, তার মধ্যে লিফট আয়োজিত ""দ্য লিফট লেভেল ৫ চ্যালেঞ্জ ২০১৮"" ও মাইক্রোসফট আয়োজিত ""মাইক্রোসফট কিউ+ কোডিং কনটেস্ট - সামার ২০১৮"" উল্লেখযোগ্য।
প্রতিযোগীদের তাদের রেটিং এর ভিত্তিতে ভাগ করা হয়। মে ২০১৮ থেকে, যেসব ব্যবহারকারীদের রেটিং ১৯০০ এবং ২০৯৯ এর মধ্যে তারা একই সাথে ১ম ও ২য় বিভাগে মুল্যায়িত হয়। ৩য় বিভাগটি তৈরি করা হয়েছিল তাদের জন্য যাদের রেটিং ১৬০০ এর কম। নিচের টেবিলটি ২৬ ডিসেম্বর ২০১৮ তারিখে হালনাগাদ ছিল।
রেড জোন (ইসলামাবাদ)

রেড জোন হল পাকিস্তানের রাজধানী ইসলামাবাদের এলাকা, যেখানে সরকারি ও সামরিক ভবন রয়েছে। এখানেই পাকিস্তানের রাষ্ট্রপতি এবং প্রধানমন্ত্রী থাকেন। এটিতে সর্বোচ্চ কর্তৃপক্ষ সহ নির্বাহী ভবন রয়েছে:
রেড জোন কনস্টিটিউশন এভিনিউ, থার্ড এভিনিউ এবং ফোর্থ এভিনিউকেও কভার করে।
প্রধানমন্ত্রীর কার্যালয় (পাকিস্তান)

প্রধানমন্ত্রীর কার্যালয় পাকিস্তানের প্রধানমন্ত্রীর প্রধান কর্মক্ষেত্র এবং পাকিস্তানের প্রধানমন্ত্রীর প্রধান সচিব, বর্তমানে আজম খান। এটি প্রধানমন্ত্রীর মন্ত্রিসভার জন্য নীতি প্রণয়ন, মন্ত্রিসভার বৈঠক পরিচালনা এবং মন্ত্রিসভার নীতি বাস্তবায়নের তত্ত্বাবধান ও তত্ত্বাবধানের জন্য দায়ী। এছাড়াও, এটি অন্যান্য সরকারী সংস্থার দায়িত্বে রয়েছে, যা সরাসরি প্রধানমন্ত্রীর কাছে রিপোর্ট করে। 
প্রধানমন্ত্রীর কার্যালয় পাকিস্তানের ইসলামাবাদের রেড জোনে অবস্থিত।